PUTOVANJE PO MOJOJ SOBI

Putovanje po mojoj sobi započinje ulaskom kroz bež drvena vrata koja su pomalo počela škripati pri zatvaranju i otvaranju. Kažu da je srce ogledalo duše, a ja kažem da su vrata ogledalo sobe. Po vratima se može puno toga razaznati. Dok sam pohađala niže razrede osnovne škole vrata su bila obljepljena posterima omiljenih pjevača i glumaca. Krenuvši u peti razred zaključila sam kako vrata treba preurediti jer nisam više mala i tim ukrasima više nije bilo mjesta. Nedugo zatim, postere su s unutarnje strane vrata zamjenile slike obitelji , prijatelja i ljubimaca. S vanje strane vrata su stala zaljepljena šarena slova od kolaža. Fotografije s prednje strane vrata mi zaokupiraju misli... Zadnjih nekoliko mjeseci zatvoreni smo u svojim kućama i stanovima te je jedino putovanje koje si možemo priuštiti, upravo ono po našim sobama. Sanjareći o boljim danima legnem na svoj udoban, topli krevet i zagledam se u ljubičastu boju svoga zida u sobi. Zapitam se što me je tada privuklo na odabir baš te boje koju ugledam svako jutro kada otvorim svoje pospane oči. S ljubičaste boje zida pogled skrenem na zid gdje se nalaze zalijepljene fotografije iz mog ranog djetinstva. Tada se krenem prisjećati tog ljepšeg vremena, vremena slobode , uživanja i bezbrižnosti. Zapitam se, zašto ljudi s godinama postaju sve okrutniji? Zašto se odrasli ljudi ne vole kao što se vole djeca: nevino, bez osuda i ljubomore, istinskom ljubavlju i iz srca… Svoje putovanjem nastavljam promatranjem svog ormara. Na prvi pogled nije nešto zanimljiv, ali kada promislim o onome što se nalazi unutar njega kroz um mi prođe misao o životu ljudi u prošlosti. Nije li bio mnogo bolji život, kada nije bilo važno tko koju marku nosi ili koliko je platio koji komad odjeće? U ono vrijeme su svi bili jednaki. Današnje je društvo opsjednuto mišljenjem okoline, svatko je u strahu od nekakve osude, izbjegavanja, ali zbog čega? Zato što si ne može priuštiti neku skupu marku odjeće ili obuće? Takvo ponašanje i razmišljanje nema nikakvog smisla i zaslužuje svaku osudu te upravo takvo razmišljanje i stav uzrokuje probleme društva s kakvim se danas susrećemo. Ljutito pomičem pogled na svoj radni stol, gdje me knjige i laptop posjećaju samo na školu. Tada shvatim kako nam je zapravo bilo lijepo dok smo mogli bezbrižno uživati u najljepšim godinama našeg života. Zadnje što smo mogli pomisliti je da jedan obični zagrljaj nekoga može koštati života... Sebi tiho priznajem da mi nedostaje škola ,ali i prijatelji i mnogobrojni izasci. Pa ipak, ne kaže se uzalud da se u dobrom društvu uvijek lakše nositi s problemima. S radnog stola prelazimna svoju komodu, gdje se nalaze sitnice koje me ipak čine nešto sretnijom. Privjesci s predivnih putovanja, fotografije s prijateljima te poneki pokloni ispunjavaju moje srce sjetom, ali i srećom jer me uvijek podsjete kako sam zapravo sretna u životu. Moje putovanje prekida majčin glas iz susjedne prostorije koji me nježno doziva i polagano me vrati u realnost.

/Imam vise rijeci malo sam pretjerala ,ali nisam mogla kraći napraviti... ne bi imao smisla onda